નરેન્દ્ર મોદીને ભેટવાનું અને આંખ મિંચકારવાનું રાહુલનું કૃત્ય એમના પદને શોભે તેવું નહોતું. સ્પીકર સુમિત્રા મહાજને આ વર્તાવ સંસદની ગરિમા વિરુદ્ધનો હોવાની ટકોર કરી. આશ્ર્ચર્ય તો એ વાતનું છે કે કોંગ્રેસ જેવી મોટી પાર્ટીના અધ્યક્ષ રાહુલે જાહેરમાં કહ્યું કે, ‘હું સંઘ અને ભાજપનો આભારી છું કે તેમણે મને હિન્દુ, શિવજી અને કોંગ્રેસનો સાચો અર્થ સમજાવ્યો.’ આટલાં વર્ષો હિન્દુસ્થાનની ભૂમિ પર વિતાવ્યા છતાં આ વિદેશી માતાના પુત્રને અત્યાર સુધી ‘હિન્દુ’ કે ‘શિવજી’નો અર્થ ખબર નહોતી એ આઘાતજનક છે. રાહુલના કહેવા મુજબ એને ‘કોંગ્રેસ’નો અર્થ પણ ભાજપ-સંઘે શિખવાડ્યો એ મોટી વિડંબણા કહેવાય. જેની ગળથૂથી જ કોંગ્રેસની છે એ પણ જો આવું કહેતા હોય તો દુનિયા એને ‘પપ્પુ’ કહે એમાં કોઈ વાંધો હોઈ શકે ખરો ?